EkBass/fiwiki-20250220-pages-articles huggingface dataset:
Gnaeus Julius Agricola

Gnaeus Julius Agricola (13. kesäkuuta 40 – 23. elokuuta 93) oli roomalainen sotapäällikkö. Agricola syntyi Gallia Narbonensiksessa (nyk. Etelä-Ranskassa) ja meni naimisiin Domitia Decidianan kanssa. He saivat yhden tyttären, joka meni naimisiin historioitsija Tacituksen kanssa. Tacitus oli yksi hänen suurimmista kannattajistaan ja hän kirjoitti Agricolan elämäkerran De vita et moribus Julii Agricolæ. Kirjassa Tacitus kuvaa erityisesti Agricolan toimintaa Britanniassa. Agricolan ura alkoi sotilastribuunina Britanniassa vuosina 58–62 kuvernööri Gaius Suetonius Paullinuksen alaisena. Tämän jälkeen Agricola toimi muun muassa legioonan komentajana ja Gallia Aquitanian provinssin kuvernöörinä. Samalla hänestä tehtiin myös patriisi. Kun yksi konsuleista kuoli vuonna 77, valittiin Agricola hänen tilalleen. Seuraavana vuonna hänet valittiin Britannian kuvernööriksi. Britanniassa Agricola kukisti walesilaiset ja kaledonialaiset Mons Graupiuksen taistelussa. Vuonna 84 hänet kutsuttiin takaisin Roomaan, ehkä siksi että keisari Domitianus pelkäsi Agricolan saamaa suosiota. Agricola kuoli perintötilallaan Gallia Narbonensiksessa vuonna 93. Huhut kertoivat, että hänet olisi myrkytetty, mutta asiasta ei ole näyttöä. == Lähteet == == Kirjallisuutta == * == Aiheesta muualla == Luokka:Roomalaiset sotilaat Luokka:Vuonna 40 syntyneet Luokka:Vuonna 93 kuolleet
Datafuusio

Datafuusio () on muodollisesti määritelty kehys, jossa kuvataan eri lähteistä peräisin olevan tiedon yhteyden luomisen menetelmät ja työkalut ja jonka tarkoituksena on löytää informaatiolle suurempi arvo. Tätä muodikasta termiä kuitenkin käytetään melko vapaasti moninaisista asioista ja sen määritelmä ei ole kovin tarkka. Datafuusio on epistemologisesti integroiva prosessi, jossa suuri määrä alempaa tietoa yhdistetään tiedon seuraavalle tasolle yhdeksi kokonaisuudeksi. Esimerkkinä tästä on useiden tutkien useiden havaintojen yhdistäminen useista maaleista kunkin maalin yhdeksi seurannaksi. Tällä tavalla voidaan saada parhaimmillaan "kaunis" seuranta häivelentokoneista (F-117, B-2), jotka on tehty periaatteessa tutkassa vaikeasti havaittavaksi ja yhden tutkan osalta lähes näkymättömäksi. Toinen esimerkki, joka oli koekäytössä jo Persianlahden sodassa 1991, on USA:n ASAS- tiedustelujärjestelmän signaalitiedustelun keinoälyohjelma. Siinä signaalitiedustelun raaka-data, mm. radioliikennemäärä, radioiden suunnitut paikat, radioiden tyypit ja radioverkkojen rakenteet syötettiin malliin Irakin johtamis- ja viestijärjestelmän rakenteesta. Ulos saatiin ehdotuksia esikuntien ja joukkojen sijainnista ja tyypeistä. Amerikkalaisten mielestä tämä keinoälyohjelma oli merkittävin syy irakilaisten johtamisjärjestelmän romahduttamiseen järjestelmänä. Tämä keinoälyohjelma teki siis ihmiselle käsittämättömästä määrästä raakatietoa ihmisille merkityksellistä tietoa. Datafuusion merkityksen nousun takana voidaan nähdä: * matematiikka * tiedonkäsittelyn suorituskyvyn radikaali kasvu * raakadatan määrän kasvu ja siitä johtuva tarve ihmiselle merkityksellisen tiedon jatkojalostamiseen raakadatasta. == Lähteet == * Pääesikunnan sotatalousosaston julkisessa kirjassa "", Osa 1, s. 85 - 88 Luokka:Data-analyysi
Pierre Louis Moreau de Maupertuis

Pierre Louis Moreau de Maupertuis (kastettu 28. syyskuuta 1698 Saint-Malo - 27\. heinäkuuta 1759 Basel)britannica.com: Pierre-Louis Moreau de Maupertuis oli ranskalainen matemaatikko, tähtitieteilijä ja geodeetti.Rantala, Risto―Turtia, Kaarina (toim.): Suuri suomalainen tietosanakirja, osa 2 lir-ö, sivu 621: sana Maupertuis, Pierre Louis Moreau de, Kustannusosakeyhtiö Otava, Helsinki, 1988, ISBN 951-643-288-3 | (Viitattu 6.2.2025) == Tutkimusmatka Lappiin == Maupertuis oli Ranskan tiedeakatemian retkikunnan johtajana Tornionlaaksossa vuosina 1736–1737. Retkikunta mittasi yhden asteen suuruisen meridiaaninkaaren todellista pituutta maastossa (astemittaus). Tarkoituksena oli selvittää, onko maapallo navoiltaan litistynyt vai ei. Toinen vastaavanlainen retkikunta lähetettiin päiväntasaajalle nykyisen Ecuadorin valtion alueelle. Mittaukset onnistuivat ja osoittivat maan muodon olevan litistynyt. Mittausten eteläisin piste oli Tornion kirkon torni ja pohjoisin Kittisvaara Pellossa. Muita pisteitä olivat muun muassa Pullinkivaara Svansteinin (Turtolan) kylällä, Niemivaara Pellon kunnassa sekä Aavasaksa Ylitorniolla. == Ura == Maupertuis oli Ranskan akatemian jäsen ja sen kahdeksannen oppituolin haltija vuodesta 1743 alkaen. Hän oli Ranskan tiedeakatemian johtaja 1742–1744 ja Preussin tiedeakatemian johtaja 1744–1757. Maupertuis oli myös biologian varhainen teoreetikko, eritoten teoksessaan Vénus physique (1745), suom. 2017. Hän oli Émilie du Châtelet’n geometrian opettaja ja myös rakastaja. == Julkaisut == Maupertuis’n tärkeimpiä teoksia: *Sur la figure de la terre (Pariisi, 1738) *Discours sur la parallaxe de la lune (Pariisi, 1741) *Discours sur la figure des astres (Pariisi, 1742) *Eléments de la géographie (Pariisi, 1742) *Lettre sur la comète de 1742 (Pariisi, 1742) *Astronomie nautique (Pariisi, 1745 ja 1746) *Vénus physique (Pariisi, 1745) *Essai de cosmologie (Amsterdam, 1750). Hänen kootut teoksensa julkaistiin vuonna 1752 Dresdenissä ja vuonna 1756 Lyonissa. == Katso myös == * 3281 Maupertuis * Käymäjärven kivi * Vertausellipsoidi ==Lähteet== == Kirjallisuutta == * * Pekonen, Osmo: La rencontre des religions autour du voyage de l'abbé Réginald Outhier en Suède en 1736-1737. Rovaniemi: Lapland University Press, 2010. ISBN 978-952-484-390-4. * Pekonen, Osmo & Vasak, Anouchka: Maupertuis en Laponie. Pariisi: Hermann, 2014. ISBN 978-2-7056-8867-7. * Terrall, Mary: Maupertuis, maapallon muodon mittaaja. (Alkuteos: The man who flattened the Earth. Maupertuis and the Sciences in the Enlightenment, 2002.) Suom. Osmo Pekonen. Tornio: Väylä, 2016. ISBN 978-952-5823-97-4. * Pierre Louis Moreau de Maupertuis: Fyysinen Venus. (Alkuteos: Vénus physique, 1745.) Suom. Osmo Pekonen. Helsinki: Art House, 2017. ISBN 978-951-884-620-1. == Aiheesta muualla == * Maupertuis'n astemittausretki * Maupertuis Academie françaisen sivuilla Luokka:Ranskalaiset matemaatikot Luokka:Ranskalaiset tähtitieteilijät Luokka:Ranskan akatemian jäsenet Luokka:Ranskan tiedeakatemian jäsenet Luokka:Vuonna 1698 syntyneet Luokka:Vuonna 1759 kuolleet
GATS

GATS (General Agreement in Trade on Services) on yksi Maailman Kauppajärjestön, WTO:n, sopimuksista, joilla tähdätään kaupan vapauttamiseen. Sen alueena on palvelukauppa, mikä tarkoittaa kaikkia niitä aloja, joilla tarjotaan erilaisia palveluja, koskien sekä julkista että yksityistä sektoria. GATS tähtää kaikkien palvelujen kaupan vapauttamiseen, mutta ensimmäisiin sopimusteksteihin sisältyy monia varauksia, joilla maat voivat pitää joitain omia palvelusektoreitaan suljettuina, esimerkiksi vesihuoltosektorin. GATSin sopimusteksti sisältää yli tuhat sivua tekstiä, joten se on toistaiseksi yksi WTO:n monimutkaisimmista sopimusteksteistä. GATS-neuvottelut perustuvat bilateraalisiin sopimuksiin, joissa eri neuvottelujen osapuolet (jäsenmaat) vaativat toinen toisiltaan jonkin palvelusektorin kaupan vapauttamista, ja tarjoavat tilalle saman tai jonkun muun sektorin avaamista omassa maassaan. == Kritiikki == GATS-sopimus on kokonaisuutena herättänyt laajaa kritiikkiä sekä asiantuntijoiden että kansalaisjärjestöjen edustajien keskuudessa. Tämän kritiikin mukaan sopimuksesta hyötyvät vain teollisuusmaiden suuryritykset, ja suurimpia häviäjiä ovat kehitysmaat. Näyttääkin jopa todennäköiseltä, että kehitysmaat jättäytyvät jossain vaiheessa pois koko sopimuksesta, sillä niillä ei ole paljoakaan voitettavanaan ja hyvin paljon hävittävää. Toronton yliopiston johtamisen laitoksen professori ja kansainvälisyystutkija Jane Knight on kirjoittanut GATS - sopimuksesta raportin, jossa hän tarkastelee, miten vapaakaupan laajeneminen koulutussektorilla sisältää riskejä. Tällaisia riskejä ovat: * korkeakoulutuksen laadun heikkeneminen ja valvonnan ulkopuolella olevien toimijoiden lisääntyminen, * julkisen rahoituksen väheneminen jos ulkomaiset toimijat tarjoavat laajempaa saatavuutta, * kestämätöntä ulkomaista rahoitusta, jos voittomarginaalit ovat heikkoja, * kotimaiset työnantajat ja koulutusinstituutiot eivät tunnusta ulkomaisia kvalifikaatioita, * elitismin nousu niiden joukossa, joilla on varaa rajat ylittävään koulutukseen, * englannin kielen ylikäyttö opetuksen kielenä ja; * kansallisen korkeakoulupolitiikan tavoitteita ei saavuteta.Knight, J. 2006. Higher Education Crossing Borders. Ranska: UNESCO, 65. == Aiheesta muualla == GATS ja koulutusvienti == Lähteet == Luokka:Maailman kauppajärjestö
Dynamiikka

Dynamiikka (< , dynamis) on mekaniikan osa, joka tutkii voimien vaikutusta kappaleiden liikkumiseen. Mekaniikka on perinteisesti jaoteltu osa-alueisiin kahdella eri tavalla, joissa erityisesti dynamiikan suhde statiikkaan ja kinematiikkaan määritellään eri tavoin. Erityisesti fysiikan koulutuksessa mekaniikka jaetaan usein kinematiikkaan ja dynamiikkaan, joista ensimmäinen tutkii liikettä geometrisesti välittämättä liikkeen syistä. Dynamiikka sen sijaan tutkii voimien vaikutusta liikkumiseen. Tässä jaottelussa statiikka ymmärretään dynamiikan erikoistapauksena jossa kappaleeseen vaikuttavat voimat ja momentit kumoavat toisensa, samoin kuin lepo voidaan ymmärtää liikkeen erikoistapauksena. Tässä merkityksessä dynamiikka on yleistermi, joka käsittää kaikki mekaniikan alaan kuuluvat ilmiöt. Moniin fysiikan aloihin viitataan dynamiikka-loppuisella nimellä: esimerkiksi termodynamiikka, kvanttisähködynamiikka. Erityisesti englanninkielisessä kirjallisuudesta sähköopille käytetään nimeä klassinen sähködynamiikka. Tässä dynamiikka ymmärretään yllä annetussa merkityksessä, jolloin se sisältää myös staattiset ilmiöt. Soveltavan fysiikan koulutuksessa sen sijaan on perinteisesti jaoteltu mekaniikka siten että statiikka ja dynamiikka erotetaan toisistaan. Dynamiikka puolestaan jaetaan kinematiikkaan ja kinetiikkaan, missä kinematiikka ymmärretään samoin kuin yllä. Kinetiikassa taas tutkitaan systeemiin vaikuttavien voimien ja niiden aiheuttamien liikkeiden välisiä suhteita.Salmi s. 287 Kinetiikka ja dynamiikka ovat siis pitkälti toistensa synonyymeja. ==Katso myös== *Aerodynamiikka *Ballistiikka *Hydrodynamiikka *Termodynamiikka *Virtausdynamiikka ==Lähteet== * ===Viitteet=== == Aiheesta muualla == ==Kirjallisuutta== * * Luokka:Klassinen mekaniikka Luokka:Seulonnan keskeiset artikkelit
PET

PET voi tarkoittaa ainakin seuraavia asioita: * Commodore PET, vanha kotitietokone * polyetyleenitereftalaatti, lyhenne PET, muovi * positroniemissiotomografia, lyhenne PET, radiologian kuvantamismenetelmä * potentiaalinen kokonaishaihdunta, lyhenne PET.
MRI (täsmennyssivu)

MRI tarkoittaa seuraavia asioita: * magneettikuvaus, * Mauritiuksen maatunnus urheilukilpailuissa
TT

TT tai tt tarkoittaa seuraavia: * Audi TT * * * * * Tourist Trophy, TT, ratamoottoripyöräilykilpailu * tietokonetomografia, TT, tietokonekerroskuvaus * teologian tohtori, TT, teol. toht., korkeakoulututkinto * Tampereen Teatteri, TT, teatteri Suomessa * Teollisuuden ja työnantajain keskusliitto, TT, työnantajajärjestö * terapeuttinen kosketus, TT, lääkintämenetelmä * toimittajatutkinto, Tt, korkeakoulututkinto * Taideteollinen korkeakoulu, TT, korkeakoulu Suomessa * työtuomioistuin, TT, oikeusistuin * Tidningarnas Telegrambyrå, TT, ruotsalainen uutistoimisto * Teekkaritytöt TT ry, Teknillisen korkeakoulun naisopiskelijoiden yhdistys. * Teo "TT" Kingi, suomalainen kitaristi ja basisti * TT-komitea, vuonna 1955 perustettu suomalais-neuvostoliittolainen tieteellis-tekninen yhteistyökomitea.
Positroniemissiotomografia

Positroniemissiotomografia eli PET-kuvaus on isotooppilääketieteen alaan kuuluva kuvantamismenetelmä, jossa käytetään lyhytikäisiä radioisotooppeja. Radioaktiivinen merkkiaine (radiolääke) koostuu positroneja lähettävistä radionuklideista. Kun positiivisessa beetahajoamisessa vapautuvat positronit törmäävät elimistön elektroneihin tapahtuu annihilaatio ja vapautuu gammasäteilyä, joka pystytään havaitsemaan kehon ulkopuolelta. Radioaktiivinen merkkiaine annetaan kuvattavalle henkilölle laskimon tai keuhkojen kautta, jonka jälkeen vartalo kuvataan PET-kameralla. PET-kamerassa ei tarvita kollimaattoreita toisin kuin gammakamerassa, mistä johtuen PET-kamera on herkempi ja sen paikkaresoluutio on parempi. Tietokoneella muodostetaan kolmiulotteinen kuva radioaktiivisen aineen jakaantumisesta elimistössä. Kuvauksessa käytettävät radionuklidit ovat isotooppeja, joiden puoliintumisaika on lyhyt: *11C (puoliintumisaika n. 20 min) *13N (n. 10 min) *15O (n. 2 min) *18F (n. 110 min). == Käyttö == PET-kuvausta käytetään muun muassa syöpätautien alalla, kun etsitään elimistössä olevaa syöpää tai sen lähettämiä etäpesäkkeitä. Kuvauksessa annetaan potilaalle radioaktiivisella aineella leimattua glukoosin kaltaista ainetta (yleensä 18F-leimattua fluorideoksiglukoosia = FDG), joka hakeutuu runsaasti glukoosia käyttäviin soluihin ja elimiin, kuten aivoihin, maksaan ja syöpäkasvaimiin. Hajotessaan aine alkaa tuottaa ympäristöönsä positroneja, jotka törmäilevät elimistön elektroneihin. Törmäyksen tapahtuessa (annihilaatio) törmäyskohdasta lähtee samanaikaisesti kaksi gammakvanttia vastakkaisiin suuntiin. Nämä voidaan havaita gammakameralla, jolloin säteilyn lähtöpiste voidaan paikantaa ja siten muodostaa kuva tutkittavasta kohteesta. PET-kuvausta käytetään myös yhdessä tietokonetomografian kanssa, jolla voidaan tarkentaa sairastunut kohta elimessä. PET-kuvauksen etu on, että sillä voidaan havaita sairaus jo aikaisessakin vaiheessa. Koska kuvauksessa käytetään fluorin 18F-isotooppia, siitä käytetään termiä FDG-PET-kuvaus (lyhenne termistä fluorideoksiglukoosi). PET-kuvaus on käytössä neurologiassa, jossa sillä mitataan aivojen toiminnan aktiivisuutta. Toiminta perustuu siihen, että aivojen aktiivisten osien verenkierto ja glukoosin käyttö kasvavat, mikä näkyy kuvassa. == Katso myös == *Radiologia *Radiografia *Säteilyturvallisuus == Lähteet == * Juul Nielsen, Lotte; Cramer Andersen, Michael. Fysiikan Maailma [Helsinki]. Bonnier Publications International AS, 2009. ISBN 978-82-535-3053-6 === Viitteet === == Aiheesta muualla == *Tuula Janatuinen ja Jukka Kemppainen: PET-kuvantamisen menetelmät yleistajuisesti, Duodecimlehti, 2020;136(9):1062-7 *Säteilyturvakeskus (STUK): Helinä Korpela, Isotooppilääketiede (pdf) Luokka:Radiologia Luokka:Seulonnan keskeiset artikkelit
Yksifotoniemissiotomografia

Yksifotoniemissiotomografia (SPECT tai SPET) on isotooppilääketieteen kuvantamismenetelmä, jonka avulla voidaan seurata radioaktiivisen isotoopin kertymistä ja puoliintumista elimistössä. SPECT-tutkimuksessa potilaan elimistöön annetaan radioaktiivisilla isotoopeilla merkittyä merkkiainetta (radiolääkettä), jonka käyttäytyminen tunnetaan. Radiolääke ruiskutetaan verenkiertoon tai annetaan suun kautta, tai potilas hengittää sitä aerosolina. Merkkiaineen jakautumista, kulkua ja hajoamista voidaan seurata gammakameralla. Kuvauksessa käytetään yleensä kahta gammakameraa, jotka pyörivät kohteen ympärillä mitaten jatkuvasti kohteesta tulevaa gammasäteilyä. Näin halutusta elimistön osasta saadaan useita eri kulmista otettuja leikekuvia. Yksifotoniemissiotomografiassa radioaktiivinen hajoaminen synnyttää yhden fotonin, kun taas positroniemissiotomografiassa (PET) syntyy radioaktiivisen hajoamisen jälkeen kaksi toisiaan kohtisuoraan kulkevaa fotonia. SPECT on edullisempi kuvausmenetelmä kuin PET, koska siinä käyttetyillä radionuklideilla on pidempi puoliintumisaika, eikä niiden tuottamiseen tarvita syklotronia. SPECT-kuvausta voidaan käyttää useiden sairauksien, kuten sydänsairauksien, syövän ja aivovammojen, diagnosointiin. SPECT-kuvauksen resoluutio on noin 10 mm. Yhdistämällä siihen tietokonetomografia (TT), tarkkuus paranee 1 mm:iin. == Katso myös == *Gammakuvaus *Radiologia *Positroniemissiotomografia (PET) == Lähteet == Radiologia
Richard Pococke

Richard Pococke (1704–1765) oli englantilainen arkeologi ja egyptologi. Hän oli yksi ensimmäisistä Kuninkaiden laaksoa nykyaikana tutkineista ihmisistä. == Lapsuus ja opiskelu == Richard Pococke syntyi Southamptonissa Englannissa vuonna 1704. Hänen isänsä, joka oli myös nimeltään Richard, oli southamptonilaisen kansakoulun rehtori. Käytyään kansakoulunsa Southamptonissa Pococke siirtyi opiskelemaan Corpus Christi Collegeen Oxfordissa. Vuonna 1731 hän valmistui lakitieteen kandidaatiksi. == Työura == Pococke piti paljon matkustelusta. Ensimmäisen ulkomaanmatkansa jälkeen hän ei enää halunnut palata toimistotyöhönsä Irlannissa. Vuonna 1737 hän lähti pitkälle matkalle tutkimaan mm. Egyptiä. Hän piti koko matkansa ajan varsin yksityiskohtaista päiväkirjaa löydöistään ja kokemuksistaan. Lopulta Pococke palasi Englantiin vasta 1742, jolloin hän julkaisi matkastaan kertovan kirjan (A Description of the East and of Some Other Countries). Matkansa aikana Pococke teki varsin perusteellista tutkimusta Sakkaran ja Dahshurin pyramideista. Pococke oli myös yksi ensimmäisistä nykyajan ihmisistä, jotka tutkivat Kuninkaiden laaksoa. Hän kartoitti useita hautoja, vaikkakin hänen laatimansa piirrokset ovat usein enemmänkin taiteellisia kuin tieteellisiä. Richard Pococke kuoli yllättäen vuonna 1765. Juuri ennen kuolemaansa hänet valittiin Meathin läänin piispaksi. == Aiheesta muualla == Luokka:Brittiläiset arkeologit Luokka:Brittiläiset egyptologit Luokka:Irlannin kirkon piispat Luokka:Vuonna 1704 syntyneet Luokka:Vuonna 1765 kuolleet
Virta

Virta voi tarkoittaa suomen kielessä seuraavia: ==Yleisnimi== * virta, suuri joki * virta, virtaus eli veden liike. Tämän erikoistapauksia ovat: ** virtavesi (tai joskus vain virta), virtaava makean veden vesistö erotuksena vakavedestä ** merivirta (tai joskus vain virta), valtameressä tapahtuva virtaus * sähkövirta (tai joskus vain virta), sähkö­varauk­sel­lis­ten hiukkasten liike; myös sähköjohtimen poikkileikkauksen läpi kulkevan sähkövarauksen määrää aikayksikössä == Erisnimi tai erisnimen osa == * Virrat, kaupunki Suomessa * Virta, suomenkielinen sukunimi * Kulttuuritalo Virta, kulttuuritalo Imatralla * Virta, Eridanus-tähdistö *VIRTA, suomalainen post- jazz yhtye * Virta, syksyllä 2010 ensiesityksensä saanut suomalainen televisiosarja * Virta-lehti, pienlevikkinen kulttuurilehti * Virta, Jean Renoirin elokuva vuodelta 1936. * Virta on Joensuun Kaupunkikeskustayhdistyksen markkinointinimi * Virta, Liikennevirta Oy, sähköautojen lataamiseen ja uusiutuvan energiajärjestelmän kehittämiseen erikoistunut yritys
Andreas Baader

Andreas Baader (6. toukokuuta 1943 – 18. lokakuuta 1977) oli saksalaisen terroristiryhmittymä Punaisen armeijakunnan johtohahmo. Lukionsa kesken lopettaneena Baader oli yksi harvoja ryhmittymän jäseniä, jotka eivät olleet opiskelleet yliopistossa. Vuonna 1968 Baader ja hänen tyttöystävänsä Gudrun Ensslin tuomittiin vankeuteen tuhopolttoon johtaneesta frankfurtilaisen tavaratalon pommi-iskusta. Kaksi vuotta myöhemmin Baader pakeni vankilasta muun muassa tunnetun vasemmistojournalisti Ulrike Meinhofin avustamana. Paon jälkeen muodostettiin ryhmä, joka tunnettiin julkisuudessa yleisesti nimellä Baader-Meinhof, mutta joka kutsui itseään nimellä Punainen armeijakunta (). Vuosina 1970–1972 Baader ja RAF ryöstivät pankkeja ja tekivät pommi-iskuja rakennuksissa. Ryhmä sai lähtöpassit PLO:n isännöimältä harjoitusleiriltä Jordaniasta, jonne RAF oli mennyt hiomaan kaupunkisissin tarvitsemia taitoja. ==Kiinnijääminen== 1\. kesäkuuta 1972 Baader ja hänen toverinsa Jan-Carl Raspe ja Holger Meins pidätettiin pitkän tulitaistelun jälkeen Frankfurtissa. Baader ja Raspe olivat linnoittautuneet autotalliin, josta heidät saatiin ulos vasta sen jälkeen, kun Baaderia oli ammuttu jalkaan ja talli ammuttu täyteen kyynelkaasua. ==Oikeudenkäynti== Ryhmän oikeudenkäynti oli pisin ja kallein Saksan historiassa ja ryhmää varten rakennettiin oma erityinen siipensä Stammheimin vankilaan. Oikeudenkäynnissä Baader esiintyi vähättelevästi ja häiritsi kaikin tavoin käsittelyn etenemistä, ja hänet jouduttiin poistamaan pitkiksi ajoiksi oikeussalista. Samasta syystä säädettiin myös erityinen laki, Lex Baader-Meinhof, jonka tarkoitus oli mahdollistaa ensinnäkin terroristien kanssa yhteistyössä olevien puolustusasianajajien toimiminen virassa ja toisaalta mahdollistaa oikeudenkäynti vastaajien ollessa poissa oikeussalista - ryhmän tapauksessa joko jatkuvan häiriökäyttäytymisen tai nälkälakosta aiheutuneen heikkouden takia. Lopulta, lähes kahden vuoden oikeudenkäynnin jälkeen, Baader, Raspe ja Ensslin tuomittiin elinkautiseen neljästä murhasta ja yli kolmestakymmenestä murhayrityksestä. ==Itsemurha== 17\. – 18. lokakuuta välisenä yönä 1977 Andreas Baader ampui itseään niskaan Stammheimin vankila‎ssa, Stuttgartissa, selliinsä salakuljetetulla pistoolilla. Samaan aikaan selleissään myös Raspe ampui itsensä, Ensslin hirttäytyi ja ryhmän jäsen Irmgard Möller teki itsemurhayrityksen iskemällä itseään veitsellä useita kertoja. Viranomaisten mukaan ampuma-aseet sekä veitsen olivat salakuljettaneet vangeille näiden asianajajat. Asianajajat väittivät, että kyseessä olivat murhat eivätkä itsemurhat. ==Elokuvat aiheesta== Ohjaaja Uli Edel on ohjannut Punaista armeijakuntaa käsittelevän vuonna 2008 valmistuneen elokuvan Baader Meinhof Komplex.Ilkka Ahtiainen, Elokuva näyttää kauniit ja julmat terroristit, Helsingin Sanomat 19.9.2008 s. C1 Verkkotiivistelmä. Vuonna 2002 valmistunut elokuva Baader Meinhof oli Christopher Rothin ohjaama. == Lähteet == == Aiheesta muualla == Baader, Andreas Baader, Andreas Baader, Andreas Baader, Andreas Luokka:Punainen armeijakunta
Väisälä

Väisälä-nimi liittyy mm. seuraaviin: ==Sukunimi== * Väisälän veljekset, joista kolme oli tiedemiehiä: ** Väinö Väisälä (1879–1953), Savo-Karjalan Osake- Pankin pääjohtaja ** Vilho Väisälä (1889–1969), meteorologi, Vaisala Oyj:n perustaja ** Yrjö Väisälä (1891–1971), tähtitieteilijä, fyysikko, geodeetti ** Kalle Väisälä (1893–1968), matemaatikko * Jussi Väisälä (s. 1935), matemaatikko ja professori, Kalle Väisälän poika * Klaus Johannes Väisälä (1884–1949), juristi, Valtiokonttorin virkamies ja Iisalmen pormestari * Leena Väisälä (s. 1961), gynekologi, kliininen seksologi ja tietokirjailija * Marja Väisälä (1916–2011), suomalainen opettaja, Namibian Swakopmundin suomalaisen koulun perustaja, Yrjö Väisälän tytär ==Paikannimi== * Väisälä, kylä Hirvensalmella * Väisälä, kylä Pieksämäellä * Väisälä, kylä Hyrynsalmella ==Muita merkityksiä== * 1573 Väisälä, asteroidi * Vaisala Oyj, suomalainen yritys ==Katso myös== * Väisälänmäki
Loesje

Loesje on kansainvälinen sananvapautta vaaliva organisaatio, joka perustettiin Arnhemissa, Alankomaissa vuonna 1983. Järjestö kansainvälistyi vuonna 1989. Se on ottanut tehtäväkseen levittää luovuutta, positiivista kriittisyyttä, poliittisia ideoita, filosofisia pohdintoja ja ajatuksia ajankohtaisista aiheista julisteilla, joissa on lyhyitä ja iskeviä sloganeita. Julisteissa on allekirjoituksena fiktiivinen "Loesje", joka on hollantilainen tytön nimi. Järjestön toiminnan laajuudesta ei ole tarkkoja tietoja, mutta se on aktiivinen yli 20 maassa. Kansainvälistä uutiskirjettä tilaa 200 ihmistä, ja hollantilaista 500. Syyskuusta 2005 asti Loesjen keskuspaikka on ollut Berliinissä, josta järjestö organisoi useita tapahtumia ja projekteja ympäri maailman. == Aiheesta muualla == * Loesjen kansainväliset sivut. * Loesje Suomessa . * Jenni Halttu: Mysteerityttö kannustaa ajattelemaan . Trombit.net 9.4.2010. === Sivuja maittain === * Loesje Alankomaissa * Loesje Belgiassa * Loesje Kreikassa * Loesje Puolassa * Loesje Portugalissa * Loesje Ranskassa * Loesje Ruotsissa * Loesje Saksassa * Loesje Serbiassa * Loesje Sloveniassa * Loesje Venäjällä * Loesje Virossa Luokka:Kansainväliset järjestöt Luokka:Sananvapaus
Warren Spector

Warren Spector (s. 2. lokakuuta 1955) on yksi arvostetuimmista tietokonepelisuunnittelijoista. Ennen liittymistään videopelialalle hän työskenteli Steve Jackson Gamesilla sekä TSR, Inc. -yritykselle tuottaen roolipelejä. Vuonna 1989 hän liittyi Origin Systemsille, jossa hän tuotti Ultima Underworldin. Tämän jälkeen hän liittyi Looking Glass Studiosille, jossa hän työskenteli System Shock -pelin parissa. Vuonna 1997 hän siirtyi Ion Stormille, joka kehitti muun muassa Deus Ex ja Deus Ex: Invisible War -pelit. Vuonna 2004 hän lähti Ion Stormilta henkilökohtaisista syistä. Vuonna 2005 hän perusti Junction Point Studiosin, jonka Disney Interactive hankki omistukseensa. Studion peli Epic Mickey oli menestys, mutta sen seuraaja Epic Mickey 2 ei ollut ja Disney sulki studion vuonna 2013. Vuonna 2016 Spector kertoi lähtevänsä akateemisista ympyröistä ja liittyneensä Otherside Entertainmentille studio-ohjaajaksi. Myöhemmin uutisoitiin, että System Shock 3:n kehitys on peruttu. System Shock 3:n kehityksestä kerrottiin vuonna 2015. == Lähteet == == Aiheesta muualla == * MobyGames: Warren Spector * How Warren Spector got back to making his latest game Luokka:Yhdysvaltalaiset videopelisuunnittelijat Luokka:Vuonna 1955 syntyneet Luokka:Elävät henkilöt
Ilmanvastus

Ilmanvastuksella tarkoitetaan kappaleen liikettä vastustavaa voimaa, joka aiheutuu kappaleen pinnan ja ilman välisestä vuorovaikutuksesta. Ilmanvastuksella on paljon merkitystä varsinkin suurissa nopeuksissa, sillä ilmanvastus kasvaa nopeuden neliössä. Se otetaankin aina huomioon, kun suunnitellaan esimerkiksi lentokoneita, autoja tai ohjuksia. Sellaista kohdetta, jonka suunnittelussa on pyritty ilmanvastuksen minimoimiseen, sanotaan virtaviivaiseksi (muoto, jolla on mahdollisimman vähän ilmanvastusta). Esimerkiksi kun meteori syöksyy Maan ilmakehään, ilmanvastuksen aiheuttama kuumuus sulattaa tai jopa höyrystää kappaleen. Saman seikan vuoksi avaruussukkulan keulassa, siipien etuosissa ja pohjassa käytettiin vahvistettuja hiilipohjaisia lämpötiiliä suojaamaan sukkulan rakenteita kuumuudelta. Newtonin vastuslaki: : \mathbf{F}_v= {1 \over 2} \rho v^2 A C_v missä Fv on vastusvoima, ρ ilman tiheys, v kappaleen nopeus, A kappaleen poikkipinta-ala liikettä kohtisuorassa suunnassa ja Cv ilmanvastuskerroin (niin sanottu muotokerroin), jonka arvo riippuu kappaleen muodosta, eli geometriasta. Kaava pätee, kun kappaleen nopeus on äänen nopeutta pienempi. Erilaisten kappaleiden ilmanvastuskerroin voidaan määritellä kokeellisesti tuulitunnelissa. Vastuksen komponentit (erityisesti lentokoneessa): * ilmanvastus johtuu ilman viskooseista ominaisuuksista *kappaleen pinnan läheisyydessä on rajakerros (lentokoneella 0,01 mm – muutama millimetri pinnasta ulospäin, maapallon ilmakehässä rajakerrosta on satoja metrejä), jossa virtaus hidastuu siten, että pinnan ja ilman välinen suhteellinen liike loppuu pinnassa * niin kauan kuin rajakerros on laminaarinen, kitkavastus on pieni; kun rajakerros irtoaa pinnasta ja muuttuu pyörteiseksi (turbulentti virtaus), se kasvaa * transitionopeus riippuu kappaleen koosta, muodosta ja pinnankarheudesta * painevastus riippuu kappaleen painejakaumasta kappaleen liikkuessa ilmassa. Kappaleen virtaviivaisuus vähentää painevastusta. Tämän takia muun muassa autojen ja ammusten perää muotoillaan juohevammaksi, jotta peräpainevastus pienenee * indusoitunut vastus riippuu siiven nostovoimasta, ja se on ominainen lentokoneille * interferenssivastus syntyy eri pintojen yli virtaavien virtausten jälleen yhdistyessä * loisvastus syntyy kaikista pienosista, muun muassa radioantenneista, elektroniikan jäähdytysilmanottoaukoista yms. == Katso myös== * Aerodynamiikka * Ballistiikka * Väliaineen vastus Luokka:Virtausmekaniikka Luokka:Seulonnan keskeiset artikkelit Luokka:Voimat
Litorinameri

Litorinameri oli Itämeren paljon nykyistä suolaisempi ja jonkin verran laajempi varhaisvaihe Ancylusjärven jälkeen noin 8 500 - 4 000/2 000 vuotta sitten. Litorinameri syntyi, kun jääkauden jälkeinen valtameren pinnan nousu ylsi Tanskan salmien tasolle, ja niiden kohdalle syntyi uomia, joista aiemmin makeaan Ancylusjärveen pääsi suolaista vettä. Litorinakauden aikana Tanskan salmista muodostui syvemmät ja leveämmät kuin nykyisin, ja tämän takia meri oli huomattavasti nykyistä suolaisempi. Litorinakausi on jääkauden jälkeisen ajan merellisin vaihe Itämeren historiassa. Litorinameren aikana myös ilmasto Suomessa oli pari astetta nykyistä lämpimämpi ja kasvillisuutena lehtipuita nykyistä enemmän. Kauden alussa oli lämmin, kostea atlanttinen ilmasto, joka viileni kauden loppupuolella nykyistä viileämmäksi subboreaaliseksi. Litorinameri oli nykyistä Itämerta laajempi. Merivaihe on saanut nimensä litorinakotilosta, joka viihtyy suolaisessa vedessä. Litorinakaudella kotilo yleistyi koko Itämeren alueella. Nykyisin, suolapitoisuuden laskettua Tanskan salmien madalluttua maankohoamisen vaikutuksesta, litorinakotiloa tavataan lähinnä Tanskan Bornholmin eteläpuolella. Litorinamerta seurasi Post- Litorinameri eli nykyinen Itämeri. Pohjanmaalla tavataan yleisesti niin sanottuja alunamaita, jotka ovat Litorinameren aikaan muodostuneita sulfidipitoisia savikkoja. Nämä savikot aiheuttavat ongelmia sadevesien hapettaessa sulfideja rikkihapoksi, joka puolestaan alentaa vesistöjen pH:ta ja liuottaa metalleja. Sateen jälkeen tapahtuva äkkinäinen veden happamoituminen on aiheuttanut muun muassa kalakuolemia Kyrönjoen alueella. == Katso myös== *Holoseeni Luokka:Itämeren vaiheet Luokka:Muinaiset meret
Keskeytetty yhdyntä

Keskeytetty yhdyntä () tarkoittaa yhdyntää, joka keskeytetään ennen kuin mies saa siemensyöksyn. Keskeytetyn yhdynnän tarkoituksena on estää siittiöiden pääsy emättimeen ja siten raskaaksi tuleminen. Keskeytetyssä yhdynnässä mies pyrkii vetämään siittimensä ulos naisen emättimestä ennen kuin hän saa siemensyöksyn. Tämän jälkeen siitintä usein vielä stimuloidaan siemensyöksyn saamiseksi, mikäli siemensyöksy ei tule välittömästi. Purkautuva siemenneste myös ohjataan pois naisen sukuelimien luota. == Edut ja haitat == Keskeytetty yhdyntä ei ole ehkäisykeino, sillä raskauden mahdollisuus on aina olemassa, mikäli yhdyntää harrastetaan suojaamatta. Se sopii henkilöille, jotka uskonnollisten vakaumusten vuoksi eivät voi käyttää muita ehkäisymenetelmiä. Keskeytetyllä yhdynnällä ei myöskään ole sivuvaikutuksia, paitsi raskauden mahdollisuus. Keskeytetty yhdyntä ei kuitenkaan suojaa sukupuolitaudeilta ja sen luotettavuus on heikko verrattuna muihin menetelmiin. Yhdynnän oikea- aikainen keskeyttäminen on vaikeaa, koska yhdyntä pitäisi keskeyttää juuri kun kiihottuminen on voimakkaimmillaan. Toisaalta myös siemensyöksyn ennustaminen voi olla joillekin vaikeaa. == Luotettavuus == Nykyään ollaan yleisesti sitä mieltä, että keskeytetty yhdyntä ei ole luotettava ehkäisymenetelmä. Riskinä on, että orgasmin lähestyessä mies saattaa vetää siittimensä liian myöhään pois. Myös jos seuraava yhdyntä tapahtuu pian edellisestä, voi siittimen päässä yhä olla siittiöitä edellisen siemensyöksyn jäljiltä, jolloin raskauden riski kasvaa. Keskeytetty yhdyntä vähentää riskiä tulla raskaaksi, muttei ole turvallinen ehkäisymenetelmä. Israelilaistutkimuksessa Cowperin rauhasten kiihottumisen aikana erittämää kirkasta limaa testattiin 12 miehellä. Näistä kolmella esiintyi erittäin voimakasta Cowperin rauhasten erittämän liman eritystä. Viisi miehistä kärsi nopeasta siemensyöksystä ja neljällä koehenkilöistä oli normaali seksuaalireaktio. Ryhmä oli poikkeuksellisen pieni, mutta tutkijoiden mukaan se edusti kattavasti erilaisia miestyyppejä. Tutkimuksessa analysoitiin miesten kiihottumisen aikana erittämä neste eikä sen havaittu sisältävän siittiöitä. == Katso myös == * Ehkäisyväline * Coitus reservatus == Lähteet == * Tohtori.fi: Keskeytetty yhdyntä * Tuleeko ’touhutipasta’ raskaaksi vai ei? ===Viitteet=== Luokka:Seksuaaliterveys Luokka:Seulonnan keskeiset artikkelit
Weimar

Weimar () on kaupunki Saksassa Thüringenin osavaltiossa. Sen nykyinen väkiluku on arviolta 62 000\. Vanhin merkintä kaupungista on vuodelta 899. Weimar on yksi Euroopan merkittävistä kulttuuripaikoista, ja se valittiin Euroopan kulttuuripääkaupungiksi vuonna 1999. Weimar on ollut saksalaisen älymystön pyhiinvaelluskohde ainakin myöhäiseltä 1700-luvulta lähtien. Kaupungissa sijaitsevat Johann Wolfgang von Goethen, Friedrich Schillerin ja Friedrich Nietzschen hautapaikat, samoin kuin Goethen ja Schillerin arkistot. Aikakautta 1919–1933 Saksan historiassa kutsutaan Weimarin tasavallaksi, koska tasavallan perustuslain hyväksynyt kansalliskokous kokoontui Weimarissa pääkaupungin Berliinin ollessa katumellakoineen liian epävakaa. Weimar oli myös arkkitehtonisen Bauhaus-liikkeen keskus. Kaupungissa sijaitsee useita taidegallerioita, museoita, Saksan kansallisteatteri ja Bauhaus-yliopisto. Toisen maailmansodan aikaan Weimarissa oli keskitysleiri, joka tunnetaan nimellä KZ Buchenwald. Buchenwald on pieni metsä, jossa Goethen kerrotaan mielellään käyneen. 3\. syyskuuta 2004 tulipalo ryöstäytyi valloilleen kreivitär Anna Amalian kirjastossa. Kirjasto sisälsi 13 000 nidettä käsittävän kokoelman Goethen mestariteosta Faustia ja kreivittären laajan musiikkikokoelman. Autenttinen luterilainen Raamattu vuodelta 1534 pelastettiin tulipalolta. Rahallisesti vahingot nousivat miljooniin euroihin. Historiallisen kirjaston yli 200 000 niteestä 50 000 tuhoutui. Kirjasto on yksi Euroopan vanhimmista julkisista kirjastoista. Tulipalon aiheuttamat tuhot merkitsevät suurta kulttuurillista tappiota Saksalle, Euroopalle ja koko maailmalle. Osa kirjoista oli kuivapakastettuna Leipzigissa suojattuna mätänemiseltä. Kirjasto on yksi kahdestatoista rakennuksesta Weimarin klassiselta ajalta, jotka muodostavat Unescon maailmanperintökohteen. ==Kuuluisia weimarilaisia== *Carl Philipp Emanuel Bach – säveltäjä *Johann Sebastian Bach – säveltäjä *Johann Wolfgang von Goethe – kirjailija *Johann Gottfried Herder – kirjailija *Johann Nepomuk Hummel – säveltäjä *Friedrich Nietzsche – filosofi *Friedrich Schiller – kirjailija *Baldur von Schirach – poliitikko *Christoph Martin Wieland – kirjailija *Ernst von Wildenbruch – kirjailija *Franz Liszt – säveltäjä, kapellimestari ja pianovirtuoosi == Lähteet == == Aiheesta muualla == * Weimarin viralliset kotisivut *
Wilhelm Groener

Karl Eduard Wilhelm Groener (22. marraskuuta 1867 Ludwigsburg, Württemberg, Saksa – 3. toukokuuta 1939 Potsdam, Saksa) oli saksalainen sotilas ja poliitikko. Hänet nimitettiin marraskuussa 1916 Preussin sotilasministeriöön varasotaministeriksi. Seuraavan vuoden elokuussa hän otti kenttäkomennon Ukrainassa. Erich Ludendorffin erottua hänestä tuli yleisesikunnan (Oberste Heeresleitung) päämajoitusmestari Paul von Hindenburgin alaisuuteen. Tässä virassa hän kehotti keisari Vilhelm II:a luopumaan kruunusta Saksan tappion uhatessa. Hän myös valvoi vetäytymis- ja demobilisaatioprosessia ensimmäisen maailmansodan jälkeen. Luokka:Saksan ministerit Luokka:Saksalaiset kenraalit Luokka:Vuonna 1867 syntyneet Luokka:Vuonna 1939 kuolleet
Wolfgang Kapp

Wolfgang Kapp (24. heinäkuuta 1858 New York, New York, Yhdysvallat – 12. kesäkuuta 1922 Leipzig, Saksa) oli itäpreussilainen virkamies ja journalisti. Hän oli kovan linjan nationalisti ja Weimarin tasavallassa 1920 tapahtuneen sotilasvallankaappausyrityksen, niin sanotun Kapp-Putschin, nimellinen keulahahmo. Kaappausyritys kuitenkin epäonnistui, koska uhattu hallitus kehotti kansalaisia yleislakkoon, joka lamautti maan, ja kaappaus kuivui kokoon. Kapp oli vuodesta 1906 Itä-Preussin maakunnan ylimaakuntapäällikkö. Ensimmäisen maailmansodan aikana hän arvosteli jyrkästi valtakunnankansleri Theobald von Bethmann-Hollwegin politiikkaa, ja sen vuoksi hänet 1916 erotettiin virastaan. Kapp pani maaliskuussa 1920 toimeen vallankaappauksen Berliinissä ja julistautui valtakunnankansleriksi mutta joutui muutaman päivän kuluttua luopumaan asemastaan. Hän pakeni sittemmin Ruotsiin. Viitattu 19.11.2022. Kapp palasi 1922 Saksaan valtakunnanoikeuteen mutta kuoli Leipzigissa tutkintavankeudessa. ==Lähteet== Luokka:Yhteiskunnalliset vaikuttajat Luokka:Saksalaiset vallankumoukselliset Luokka:Saksalaiset virkamiehet Luokka:Vuonna 1858 syntyneet Luokka:Vuonna 1922 kuolleet Luokka:Amerikansaksalaiset
Gustav Stresemann

Gustav Stresemann (10. toukokuuta 1878 Berliini – 3. lokakuuta 1929 Berliini) oli saksalainen poliitikko ja tärkeä valtiomies Weimarin tasavallan aikaan. Hän palautti Saksan aseman kansainvälisessä diplomatiassa hävityn ensimmäisen maailmansodan jälkeen. Hän toimi Saksan 19. kanslerina lyhytaikaisesti vuonna 1923 ja oli Saksan ulkoministeri vuosina 1923–1929. Hän kannatti sovittelupolitiikkaa ja voitti ulkovaltojen luottamuksen kertomalla Saksan kunnioittavan Versailles’ssa solmittua rauhansopimusta. Stresemann sai vuoden 1926 Nobelin rauhanpalkinnon. ==Politiikka== Stresemann pääsi kansallisliberaalin puolueen edustajana vuonna 1907 Saksan parlamenttiin. Hän nousi ensin kansallis-liberaalien puoluejohtajaksi ja vuonna 1918 perustamansa Saksan kansanpuolueen johtoon. Stresemann lopetti saksalaisten passiivisen vastarinnan Ruhrin alueen miehitykselle ja sai tämän jälkeen neuvotteluilla ranskalaiset lopettamaan Ruhrin miehityksen vuonna 1924. Saksan kärsimän hyperinflaation lopettamiseksi hän nimitti Hjalmar Schachtin valtakunnanvaluuttakomissaariksi. Stresemann solmi vuonna 1924 ensimmäisen maailmansodan voittajavaltojen kanssa Dawesin suunnitelman, jolla järjesteltiin niiden sotakorvaussaatavia. Hän näki sopimuksen mahdollisuutena poistaa ympärysvaltojen miehitysjoukot Saksasta ja taata talouden toipumiselle tärkeiden ulkomaalaisten lainojen saatavuus. Dawesin suunnitelman jälkeen hän solmi uuden Youngin suunnitelman vuonna 1929, jolla järjesteltiin edelleen sotakorvauksia. Stresemann oli tärkeä tekijä Locarnon sopimuksia edeltäneissä neuvotteluissa ja Saksan pääsyssä Kansainyhteisön jäseneksi vuonna 1926. Lisäksi hän allekirjoitti vuonna 1926 Kellogg–Briand-sopimuksen. Vaikka Stresemann hyväksyi Saksan uuden läntisen rajan Ranskan ja Belgian kanssa hän ei hyväksynyt Saksan uutta itärajaa ja toivon Danzigin, Puolan käytävän ja Sleesian osan palauttamista Saksalle. Stresemann ystävystyi henkilökohtaisella tasolla muiden eurooppalaisten poliitikkojen kanssa. Hänen toimintansa Saksan ulkopolitiikassa loi Euroopan maiden välille vakautta 1920-luvun lopulla, mutta samalla Saksan uuden itärajan vastustaminen kertoo saksalaisten yleisestä vaikeudesta hyväksyä Versailles’n rauhansopimuksen uusia rajoja. ==Lähteet== * * ==Viitteet== == Aiheesta muualla == * Stresemannin muisto elää, Aamulehti, 13.10.1929, nro 280, s. 15, Kansalliskirjaston digitaaliset aineistot Luokka:Nobelin rauhanpalkinnon saajat Luokka:Saksan valtakunnankanslerit Luokka:Saksan ulkoministerit Luokka:Vuonna 1878 syntyneet Luokka:Vuonna 1929 kuolleet
Kappin vallankaappaus

Kappin vallankaappaus () oli äärioikeiston yritys kaataa Weimarin tasavallan hallitus vuonna 1920. Se oli suora seuraus Versailles’n rauhansopimuksen hyväksymisestä. Varhain vuonna 1919 Saksan armeijan vahvuudeksi arvioitiin 350 000 miestä. Sen lisäksi maassa oli ylimääräiset 250 000 miestä jäsenenä eri Freikorps-joukoissa, vapaaehtoisissa puolisotilaallisissa oikeistoryhmissä. Versailles’n rauhansopimuksen mukaan Saksan piti pienentää asevoimiensa kokoa 100 000 mieheen. Tämän takia odotettiin, että Freikorps lakkautettaisiin. Maaliskuussa 1920 annettiin määräys, että merijalkaväkiprikaati Ehrhardt tuli lakkauttaa. Sen johtajat olivat kuitenkin vakaasti päättäneet vastustaa määräystä ja vetosivat kenraali Walther von Lüttwitziin, Berliinin Reichswehrin komentajaan. Von Lüttwitz, joka oli aikaisemmin organisoinut Freikorps-joukkoja 1918–1919 ja oli vakaumuksellinen monarkisti, vastasi kehottamalla Friedrich Ebertiä ja puolustusministeri Gustav Noskea luopumaan koko joukkojenvähennysohjelmasta. Kun Ebert kieltäytyi, von Lüttwitz määräsi merijalkaväkiprikaatin marssimaan Berliiniin. Se valloitti pääkaupungin 13. maaliskuuta. Von Lüttwitz oli siis kantava voima vuoden 1920 vallankaappauksen taustalla. Sen nimellinen johtaja oli Wolfgang Kapp, 62-vuotias virkamies ja intomielinen nationalisti. Tässä vaiheessa puolustusministeri Noske kutsui armeijaa kukistamaan vallankaappausta. Hän sai vastaukseksi kuitenkin kieltäytymisen. Chef des Heeresleitung kenraali Hans von Seeckt, yksi Reichswehrin vanhemmista komentajista, totesi hänelle: ”Reichswehr ei ammu Reichswehriä kohti.” Hallitus, jonka oli pakko jättää Berliini, siirtyi Stuttgartiin. Samalla se antoi työläisiä yleislakkoon kehottavan julistuksen. Lakkokutsu sai massiivisen tuen ja koko maan lamaantuessa vallankaappausyritys romahti. Kapp ja von Lüttwitz, jotka olivat näin ollen kyvyttömiä hallitsemaan, joutuivat pakenemaan Ruotsiin. Weimarin tasavalta pelastui vuodesta 1920 kahden syyn takia. Ensinnäkin työläiset yhdistivät voimansa puolustaakseen sitä. Toisekseen Kappilla ja von Lüttwitzillä oli puolellaan vain vähemmistö äärioikeistosta. Monet potentiaaliset kannattajat, mukaan lukien suurin osa Freikorpsien johtajista, katsoivat, että vallankaappausyritys oli huonosti ajoitettu ja siten kieltäytyivät liittymästä siihen. == Reaktiot ulkomailla == Neuvosto-Venäjän diktaattori Vladimir Lenin neuvoi maaliskuussa 1920 Saksan kommunistisen puolueen johtajaa Paul Leviä, että Saksan kommunistien tulisi yhdistää voimansa Kappin vallankaappauksen oikeistolaisten elementtien kanssa - Lenin kutsui Kappia ja tämän oikeistolaisia tukijoita ”Saksan korniloviiteiksi”, viitaten venäläiseen vastavallankumoukselliseen kenraaliin Lavr Korniloviin. Leninin mukaan näin toimimalla olisi Versailles’n rauhansopimus kenties mahdollista tehdä tyhjäksi, minkä jälkeen taistelu Saksan porvarillisia elementtejä vastaan voisi jatkua esteettä ja kommunismin olisi kenties mahdollista levitä suureen osaan Eurooppaa. == Katso myös == * Oluttupavallankaappaus == Lähteet == == Aiheesta muualla == Luokka:1920 Luokka:Weimarin tasavalta Luokka:Vallankaappausyritykset
Viinirypäle

Viinirypäle on viiniköynnöskasveihin (Vitaceae) kuuluvien viiniköynnösten (Vitis) hedelmä. Viinirypäleistä valmistetaan viiniä, mehua, hilloa, rusinoita ja korintteja tai niitä voidaan syödä sellaisenaan. Rypäleet ovat yksi vanhimpia viljelyskasveja. Viinirypäleitä viljeltiin jo 4000 eaa. Lähi-idässä. Vuonna 2018 viljeltiin 79 miljoonaa tonnia viinirypäleitä. == Rypälelajit == Viinirypäleitä on useita lajeja: * Viiniköynnös Vitis vinifera, viinintekoon Euroopassa * Vitis labrusca, pöytärypäleitä Pohjois-Amerikassa, käytetään joskus viiniksi * Törmäviini Vitis riparia, villi laji Pohjois-Amerikassa, käytetään joskus viiniksi * Vitis rotundifolia, hyytelöön ja joskus viiniksi * Vitis aestivalis Norton, viiniksi * Amurinviini Vitis amurensis, koristekasvi * Ruosteviini Vitis coignetiae, koristekasvi, upeat lehdet * Vitis lincecumii (eli Vitis aestivalis tai Vitis lincecumii), Vitis berlandieri (eli Vitis cinerea var. helleri), Vitis cinerea, Vitis rupestris ovat lajeja joita käytetään lähinnä hybridien kasvatukseen. Hybridit eli usean lajin risteymät ovat suosittuja, koska ne kestävät hallaa ja tuholaisia paremmin kuin puhtaat lajit. == Rypäleiden tuotanto ja jalostus == Viinirypäleitä tuotetaan maailmassa vuosittain noin 75 miljoonaa tonnia, josta noin 40 prosenttia Euroopassa. Suurimmat tuottajamaat olivat vuonna 2016 Kiina, Italia ja Yhdysvallat. Kiinassa rypäleet syödään pääosin (83 % vuonna 2015) sellaisenaan. Saksassa, Ranskassa ja Italiassa yli 80 prosenttia rypäleistä käytetään viinin valmistukseen. Erityisesti Turkissa iso osa rypäleistä kuivataan rusinoiksi. Kaiken kaikkiaan maailman viinirypäleistä noin puolet (47 % vuonna 2015) käytetään viinin valmistukseen, kolmannes (36 %) syödään sellaisenaan ja kymmenennes (8 % vuonna 2014) kuivataan. Rypäleiden jatkojalostuksessa tarvittavat rypälemäärä vaihtelee: * viinilitran valmistukseen tarvitaan keskimäärin alle kaksi kiloa rypäleitähttps://grapesandwine.cals.cornell.edu/newsletters/appellation- cornell/2011-newsletters/issue-8/conversion-factors-vineyard-bottle/ * rusinakiloon kuluu noin 4 kiloa rypäleitä. == Terveysvaikutukset == Viinirypäleistä on löydetty antioksidantteja. Yksi näistä on pterostilbeeni, jonka on aiemmissa tutkimuksissa todettu tehoavan joihinkin syöpäsairauksiin sekä alentavan ns. huonoa kolesterolia. Erityisesti rypäleen siemenillä on terveyttä edistäviä vaikutuksia. Suomen kaupoissa myytävistä rypäleistä on nykyisin valtaosa siemenettömiä. ==Tuotanto== Viinirypäleiden tuotanto 2021 (miljoonaa tonnia) Viinirypäleiden tuotanto 2021 (miljoonaa tonnia) Viinirypäleiden tuotanto 2021 (miljoonaa tonnia) 1 11,3 2 8,1 3 6,1 4 5,5 5 Muut 42,6 Yhteensä 73,6 == Lähteet == == Aiheesta muualla == * Luokka:Seulonnan keskeiset artikkelit
Metropoli (täsmennyssivu)

Metropoli voi tarkoittaa seuraavia: * Suurkaupunki eli metropoli, suuri kaupunki * Suurkaupunkialue eli metropolialue, suuri, tavallisesti yli miljoonan asukkaan kaupunkialue * Metropoli, suomalainen ilmaisjakelulehti ja viihdeuutissivusto
Amon-Ra

Amon-Ra oli muinaisessa Egyptissä palvottu jumala, jonka palvonta keskittyi alun perin Thebaan, mutta laajeni sieltä myös muuhun Egyptiin. Amon tunnettiin myös nimillä Amen, Amin ja Amun. Amon-Ra on synkretisoitu muoto kahdesta muinaisen Egyptin jumalasta, Amonista ja Rasta. Amonin merkitys kasvoi Uuden valtakunnan aikana erityisesti Thebassa, vaikkakin Akhenatenin hallituskaudella suosio laski väliaikaisesti hieman. Amonin palvonnan levitessä laajemmalle alueelle papit kokivat tarpeelliseksi vahvistaa Amonin asemaa entisestään. Amoniin liitettiin ikivanha egyptiläinen auringonjumala Ra. Liitoksesta syntyneestä Amon-Rasta tuli näin yksi Egyptin mahtavimpia jumalia. Faarao Amenemhat I rakennutti Amon-Ran päätemppelin Karnakiin. Monet egyptologit uskovat, että kahden jumalan liittäminen johtui pääasiassa papistojen välisestä liitosta. ==Lähteet== == Aiheesta muualla == ==Kirjallisuutta== * Luokka:Muinaisen Egyptin jumalat Luokka:Auringon jumalat
Looking Glass Studios

Looking Glass Studios (alun perin Blue Sky Productions, myöhemmin Looking Glass Technologies) oli videopelien kehittäjä 1990-luvulla. Yhtiön pelit tunnettiin innovatiivisesta pelimekaniikasta, kehittyneestä fysiikkamallinnuksesta ja erittäin laadukkaista tarinoista. Paul Neurath oli yksi yrityksen perustajista ja perusti myöhemmin Otherside Entertainmentin. ==Historia== Yhtiön juuret ovat Paul Neurathin perustamassa Blue Sky Productionsissa. Alkujaan yhtiö tunnettiin nimellä Looking Glass Technologies, kun Blue Sky Productions ja Lerner Research yhtiöt fuusioituivat vuonna 1990. Toiminta alkoi Lexingtonissa, Massachusettsissa, mistä yhtiö siirtyi Cambridgeen vuonna 1994. Huomattava osa henkilökunnasta oli valmistunut MIT:stä. Yhtiöllä oli sivutoimipisteet Redmontissa, Washingtonin osavaltiossa, Austinissa Texasissa ja Huntington Beachilla Kaliforniassa. Vuonna 1997 yhtiö sulautui Intermetricsiin, minkä jälkeen yhtiön nimeksi tuli Intermetrics Entertainment Software. Intermetricsin hankittua omistukseensa Pacer Infotechin vuonna 1998 muuttui nimi AverStariksi. Maaliskuussa 1999 Intermetricsistä irtaantui itsenäiseksi osakseen Looking Glass Studios. Toukokuussa 2004 yritys ajautui taloudellisesti ahtaalle osana pääjakelijana toimineen Eidos Interactiven omien talousvaikeuksien seurauksena. Warren Spectorin onnistui saada useita Looking Glassin entisiä työntekijöitä Ion Stormin Austinissa, Teksasissa sijainneelle pelistudiolle. Yhtiön lakkauttamisen jälkeen yhtiön henkilökunta hajaantui useisiin pelialan yrityksiin mukaan lukien Ion Storm, Irrational Games, Harmonix, Mad Doc Software, Arkane Studios, Westwood Studios ja Valve. Floodgate Entertainment ja Digital Eel ovat entisten Looking Glass Studiosin työntekijöiden perustamia videopeliyrityksiä. Ion Stormin Austinin yksikkö kehitti Deus Ex - ja Deus Ex: Invisible War -pelit, joista muodostui Deus Ex -pelisarjan alku, sekä pelin Thief: Deadly Shadows, joka on Thief-pelisarjan kolmas osa. Arkane Studios kehitti yhteistyössä Floodgaten kanssa Dark Messiah of Might and Magic -pelin sekä itsenäisesti Arx Fataliksen, joka on saanut vahvoja vaikutteita Looking Glassin kulttiklassikosta Ultima Underworldista. == Pelit == * Ultima Underworld (1991) * Car and Driver (1992) * Ultima Underworld II: Labyrinth of Worlds (1992) * System Shock (1994) * Flight Unlimited (1995) * Terra Nova: Strike Force Centauri (1996) * Flight Unlimited II (1997) * Thief: The Dark Project (1998) * Thief Gold (1999) * Command and Conquer, Nintendo 64-konsolille (1999) * System Shock 2 (1999) * Flight Unlimited III (1999) * Thief II: The Metal Age (2000) == Lähteet == == Aiheesta muualla == * Profiili MobyGamesissä Luokka:Entiset yhdysvaltalaiset videopeliyritykset‎